CELEX: 62016CN0627
Language: fi
Date: 2016-12-05 00:00:00
Title: Asia C-627/16: Ennakkoratkaisupyyntö, jonka Tribunal Administrativo e Fiscal de Viseu (Portugali) on esittänyt 5.12.2016 – João Ventura Ramos v. Fundo de Garantia Salarial

6.3.2017   
            
            
               FI
            
            
               Euroopan unionin virallinen lehti
            
            
               C 70/8
            
         Ennakkoratkaisupyyntö, jonka Tribunal Administrativo e Fiscal de Viseu (Portugali) on esittänyt 5.12.2016 – João Ventura Ramos v. Fundo de Garantia Salarial
   (Asia C-627/16)
   (2017/C 070/13)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Administrativo e Fiscal de Viseu
   
      Pääasian asianosaiset
   
   
      Kantaja: João Ventura Ramos
   
      Vastaaja: Fundo de Garantia Salarial
   
      Ennakkoratkaisukysymykset
   
   
               1)
            
            
               Onko palkkaturvalaitokselle esitettäville erääntyneiden palkkasaatavien korvaushakemuksille asetettu preklusiivinen määräaika työntekijöiden suojasta työnantajan maksukyvyttömyystilanteessa 22.10.2008 annetun Euroopan parlamentin ja neuvoston direktiivin 2008/94/EY (1) 11 artiklassa tarkoitetulla tavalla työntekijöille edullisempi, jos palkkaturvalaitos takaa palkkasaatavien maksamisen vain, jos korvausta haetaan yhden vuoden kuluessa työsopimuksen päättymispäivää seuraavasta päivästä lukien, vai olisiko määräaika heille edullisempi, jos se alkaisi maksukyvyttömyysmenettelyn vireillepanopäivästä, koska palkkaturvalaitos takaa ainoastaan sellaisten palkkasaatavien maksamisen, jotka ovat erääntyneet sen kuuden kuukauden ajanjakson aikana, joka edeltää maksukyvyttömyysmenettelyn vireillepanoa?
            
         
               2)
            
            
               Jos työntekijä on jättänyt noudattamatta määräaikaa syistä, joista hän ei ole vastuussa, onko jäsenvaltioiden 22.10.2008 annetun Euroopan parlamentin ja neuvoston direktiivin 2008/94/EY 11 artiklan perusteella pidennettävä lainsäädännössään palkkaturvalaitokselle tehtävän hakemuksen esittämiselle asetettua määräaikaa, jos työntekijä osoittaa, ettei hän ole vastuussa preklusiivisen määräajan noudattamatta jättämisestä?
            
         
      (1)  EUVL 2008, L 283, s. 36.